Midøya

Midøya (også kalt Mia) er ei øy i Molde kommune (Midsund kommune til 2020) i Møre og Romsdal. Den er forbundet med bru over Midsundet til Otrøya og tettstedet Midsund.Midøya på Norgeskart.no fra Statens kartverk
Arealet er 13,9 km².

I Historia Norvegiæ blir grensen mellom Gulatingslagdømmet og Trøndelag definert ved «øya Miðja» (også omtalt som Media). Midøya var historisk delt mellom fogderiene Sunnmøre og Romsdal der den sørlige delen av Midøya hørte til Vatne (senere Haram kommune). I middelalderen gikk Gulatingets nordgrense over Midøya. På nordsiden av øya snakkes det tradisjonelt romsdalsdialekt (med pronomenet «i» i førsteperson entall) og sunnmørsdialekt på sørsiden.

Ved freden i Roskilde i 1658 ble Trøndelag (Trondhjems len) med Romsdal avstått til Sverige og riksgrensen ble lagt over etter grensen mellom Romsdal og Sunnmøre. Det ble avholdt grenseforretning 27. april 1658 på Vestnes der 40 bønder bekreftet hvor grensen mellom fogderiene gikk: «... huor ret marke og lehne skiffte ere og hafuer været af arildtz tiid holden imellum Nordmør og Rombsdallen, saa vell som og i mellum Syndmør og Rombsdallen ...». Riksgrensen på Midøya gjaldt i to år til Trondhjems len ble tilbakeført ved Freden i København.Morten Sylvester (2008): Et sted må grensen gå. Spor, årgang 23, nr 1, hefte 45. 

 Referanser 

Kategori:Øyer i Molde
Kategori:Midsund